ร้องเรียนร้องทุกข์ ปี 2562 ผ่านช่องทาง 1111 พบมีผู้ใช้บริการกว่า 80,000 ราย
สำนักงานปลัดสำนักนายกรัฐมนตรี สรุปผลการร้องเรียนร้องทุกข์ ปี 2562 ผ่านช่องทาง 1111 พบมีผู้ใช้บริการกว่า 80,000 ราย สำนักงานปลัดสำนักนายกรัฐมนตรี (สปน.) สรุปผลการดำเนินการเรื่องร้องเรียน ร้องทุกข์และเสนอความคิดเห็นผ่านช่องทางการร้องทุกข์ 1111 เช่น จุดบริการประชาชน 1111 ตู้ปณ. 1111 สายด่วน 1111 เว็บไซต์ www.1111.go.th และแอปพลิเคชัน PSC 1111 พบมีประชาชนรายย่อยไปใช้บริการมากกว่า 80,000 ราย รวมถึงมีกลุ่มมวลชนใช้บริการกว่า 200 กลุ่ม ทั้งนี้หน่วยงานราชการต่างๆ บูรณาการทำงานจนสามารถแก้ไขปัญหาให้แก่ประชาชนได้กว่า 72,000 เรื่อง หรือคิดเป็นร้อยละ 90.76 ของเรื่องทั้งหมด โดยมีเพียงกว่า 7,000 เรื่อง ที่ยังต้องรอผลการพิจารณาเรื่องที่ประชาชนร้องทุกข์มากที่สุดคือ สังคมและสวัสดิการ รองลงมาคือ การเมือง-การปกครอง เศรษฐกิจ การร้องเรียนกล่าวโทษเจ้าหน้าที่ของรัฐ กฎหมาย ทรัพยากรธรรมชาติและสิ่งแวดล้อม และพระราชบัญญัติ (พ.ร.บ.) อำนวยความสะดวก จากข้อมูลดังกล่าวยังพบด้วยว่าผู้ที่ร้องเรียนมากที่สุดอยู่ในกรุงเทพมหานคร และพบว่ามีผู้ร้องเรียนจากต่างประเทศด้วย